# Ankiniz

Ankiniz :
| Anvioù all | Anseniz |
| Anv gallek (ofisiel) | Ancenis |
| Bro istorel | Bro-Naoned |
| Melestradurezh ||
| Departamant | Liger-Atlantel |
| Arondisamant | Kastell-Briant-Ankiniz |
| Kanton | Ankiniz (pennlec'h) |
| Kod kumun | 44003 |
| Kod post | 44150 |
| Maer Amzer gefridi | Jean-Michel Tobie (maer diwezhañ) 2014-2018 |
| Etrekumuniezh | Kumuniezh-kumunioù Bro Ankiniz |
| Lec'hienn Web | http://www.ancenis.fr |
| Poblañsouriezh ||
| Poblañs | 7 656 ann. (2016) |
| Stankter | 565 ann./km² |
| Douaroniezh ||
| Daveennoù lec'hiañ | 47° 22′ 24″ Norzh 1° 10′ 55″ Kornôg / 47.373384, -1.181831 |
| Uhelderioù | bihanañ 5 m — brasañ 41 m |
| Gorread | 20,07 km² |
| Ankiniz ||
| kemmañ |
Ur gumun gozh eus Breizh, e Bro-Naoned hag e departamant Liger-Atlantel oa Ankiniz, pe Anseniz a-wezhioù. Emañ bremañ e-barzh ar gumun nevez Ankiniz-Sant-Gerent.
War un dorgenn emañ kêr, etre ar stêr Liger ha geunioù ar Grée.
7 535 annezad a oa enni o chom, hervez niveradeg an EBSSA e 2011.

## Douaroniezh

* Enez Kergelenn
* Geunioù ar Grée (e norzh kêr).
* Ar stêrioù Grav ha Liger a gember en Ankiniz.
* Kumunioù amezek : Sant-Gerent; Koufeg; Mezansker; ar Roc'h-Wenn; Sant-Hervlon-ar-Roz; Oudon

## Anv

* Marteville & Varin (1843) : Santi-Petri de Ancenisio, hag ivez Ancenium.
" Rigord, dans la vie de Philippe-Auguste, parle d'Ancenis et l'appelle Andenesium, mot qui se rapproche beaucoup de l'étymologie que quelques uns lui assignent, an-den-ès, belle foret et rivière...".
* Jean-Yves Le Moing (1990) : "Anciniensis plebs, XII$^{vet}$ Dauzat-Rostaing; Ancenisium, 1287 Longnon".
* Erwan Vallerie (1995) : "Anciniensis Plebs, XII$^{vet}$; Ancenisium,1287"
* Éditions Flohic (1999) : " diouzh ar c'heltieg Ank-enis, enez Ank".
* Hervé Abalain (2000) : "Anciniensis plebs au XIIè siècle; Ancenisium e 1287; de Antianiacum evit Erwan Vallerie, "domani Antianus".

## Ardamezioù

* En gul karget gant teir fempdiliaouenn en argant, karget pep hini gant pemp brizhenn erminig
* d'Hozier, 1696.

## Brezhoneg

Abaoe miz Gwengolo 2013 ez eus kentelioù brezhoneg eno, a-drugarez da genlabour Hentoù Breizh ha Kentelioù an Noz.

## Istor

War un diazez galian-roman emañ tour-porched an iliz Sant-Pêr ha e chapel Itron Varia an Delivrañs eo bet kavet e 1943 ul laouer vaen meroveat. War-dro an 8vet kantved e seblant Ankini bezañ deuet da vezañ ur gêr wirion diwar ar c'henwerzh war ar stêr (savet eo bet chaoserioù en 10vet kantved a c'heller gwelout anezho hiziv c'hoazh). An darnvuiañ eus ar c'henwerzh a veze graet gant ar gwin (Muskadig) Alc'houez Breizh eo bet Ankiniz er Grennamzer pa oa war hent an alouberien o tont eus Bro-C'hall dre traoñienn al Liger.

### XV$^{vet}$ kantved

* Feur-emglev etre Loeiz XI, roue Bro-C'hall ha Frañsez II, dug Breizh (1468).

### Dispac'h gall

* Krouet e voe kumun Ankiniz e 1790 diwar ar barrez katolik. Lakaet e voe da benn Kanton Ankiniz. Lakaet e voe da benn Bann Ankiniz gant al lezenn eus an 26 a viz C'hwevrer 1790. E 1800 e voe lakaet da benn Arondisamant Ankiniz.
* Trec'h ar jeneral Westermann war al Lu katolik ha roueel e 1793. Distruj zo bet er gêr.

### XX$^{vet}$ kantved
#### Brezel-bed kentañ

* Mervel a reas 137 gwaz ag ar gumun abalamour d'ar brezel, da lavaret eo 2,73% eus he foblañs e 1911.

#### Eil brezel-bed

* Dieubet e voe Ankiniz d'ar 5 a viz Eost 1944 gant lu SUA.

#### Pennlec'h arondisamant

* E 1926 e voe lakaet ar gumun en Arondisamant Naoned pa voe diskaret Arondisamant Ankiniz. Lakaet e voe da benn Arondisamant Ankiniz pa voe adsavet e 1943.

### XXI$^{vet}$ kantved

* Kendeuzet e oa bet gant Sant-Gerent d'ar 1añ a viz Genver 2019 d'ober ur gumun nevez : Ankiniz-Sant-Gerent.

### Darvoudoù-sport a bep seurt

* 4 a viz Gouere 1988 : 2$^l$ tennad-hent Tro Bro-C'hall 1988 etre An Hae-Foazer hag Ankiniz (a-benn d'an eur dre skipailh) ; trec'h eo Panasonic (Izelvroioù).

## Savadurioù ha lec'hioù istorel

* An Ti-kêr.
* Kastell-kreñv 15-16-17vet kantved (dizimplij)
* Banniel Breizh
* Iliz katolik Sant Pêr, XI-XV-XVI-XIX$^{vet}$ kantved gant ur sekretiri bolzet er XV$^{vet}$ kantved.
* Sant Erwan, patron Breizh
* Chapel an Ursuladezed (17vet kantved)
* Chapel Itron Varia an Delivrañs
* Presbital (17vet kantved)
* Mirdi an Arzoù hag an Istor
* Straedoù gant tiez kozh liv ar Grennamzer warno
* Pont Anjev-Breizh (1953), pont a-ispilh dreist d'al Liger, a ya d'ober ar vevenn etre Breizh ha Anjev (Bro-C'hall)
* Dedi ar pont
* Ardamezioù Breizh
* Delwenn ar barzh Joachim du Bellay, a-dal d'al Liger, e Liorzh ar Gentr tost da pont Anjev-Breizh
* Chaoserioù (10vet kantved)
* Peulvan lesanvet « maen an Diaoul », bet savet d'ar IVe kantved kt JK
* Taol-vaen ar Maen-golo (Pierre-Couvretière)
* Monumant ar re varv dirak ar maerdi, luc’hskeudenn. Dioueliet e voe d’ar 24 a viz Even 1923.
* Plakennoù ar re varv 1914-1918 er maerdi, luc’hskeudenn.

## Tud
### Ganedigezhioù

* Pêr a Reoz pe ar Marichal a Rochefort, marichal Bro-C'hall (1389)
* Yves Le Beau, prokulor war an tailhoù e 1690
* Armand Audiganne, istorour (1814)
* Henri Ottmann, livour (10 Ebrel 1877)
* Reun Kreston, livour, kizeller ha tudoniour (25 Here 1898)
* Simone Cerisier, livourez (29 Ebrel 1903)
* Michel Mollat du Jourdin, istorour (13 Gouere 1911)
* Bernard Toublanc-Michel, sevener (6 Kerzu 1927)
* Edouard Landrain, politikour (1añ Gouere 1930-2006)
* Jordan Veretout (g. e 1993), melldroader

### Ardamezeg ar familhoù

| de Carné Aotrounez la Rigaudière | En aour e ziv dreustell en gul |
| Yves Le Beau, prokulor war an tailhoù e 1690 | En glazur e heol en aour |
| Racappé Aotrounez Vergier. | En sabel, e c'hwec'h roc'h-gwezboell en argant |

## Gevelliñ

* Kirkham (Bro-Saoz, Lancashire)
* Bad Brückenau (Alamagn, Bavaria)

## Dave ha notennoù

* ↑ Roadennoù ofisiel e lec'hienn an EBSSA
* ↑ (fr)J. B. Duverger, Collection complète des lois, décrets, ordonnances, règlemens avis du Conseil d'Etat, Levrenn gentañ, Eil embannadur, Pariz, 1834, pajenn 106
* ↑ (fr)Cassini - EHESS - Fichenn kumun Ankiniz
* ↑ (fr)Les soldats de Loire Inférieure - Monumant ar re varv
* ↑ (fr)Recueil des actes administratifs spécial n°101,‎ 26 Gwengolo 2018
* ↑ infobretagne.com
* ↑ (fr)Memorial Genweb
* ↑ (fr)Université de Lille
* ↑ (fr)[ https://www.memorialgenweb.org/memorial3/html/fr/resultcommune.php?idsource=61921&dpt=44 Memorial Genweb]
* ↑ Cassini hag EBSSA

## Liammoù diavaez

* (br) Ankiniz war lec'hienn Geobreizh